પ્રેમ એ સ્વપ્ન જેવો છે કે જેમાં દરેક જગ્યાએ તમારી પ્રિયતમાનાં દર્શન થતાં હોય અને વિચારોમાં આવતાં સુવિચાર તરીકે જોવા મળે ! પ્રેમમાં બન્ને પાત્રો સરળતાથી એકબીજાની સાથે બેસી શકે, સાથે હસી શકે અને સાથે રડી પણ શકે ! કદાચ આ જ જીવનની સૌથી મોટી સફળતા છે ! આજના સમયમાં બે પ્રેમીઓ સાથે હસતાં રમતાં જોવા મળે તો આપણે પહેલી નજરમાં તેને મિત્રો જ સમજીશું કારણકે આજના સમયમાં પ્રેમીઓ એટલે હાથ પકડીને અને બાથ ભરીને બેસતાં છોકરો છોકરી ! સાચો પ્રેમ એ તમારી પ્રેમિકા માટે હોય કે ભગવાન માટે એ તો સરખો જ છે કારણકે બિનશરતી પ્રેમ એ ઈશ્વરનો પર્યાય છે. પ્રેમની બધી કવિતાઓ કે ગીતો એ તમારી પ્રેમિકા માટે વાંચો કે ઈશ્વર માટે એ સરખું જ છે, ખાલી શબ્દો બદલાય છે પણ ભાવ તો એજ રહે છે !